CELEX: 62016CN0322
Language: et
Date: 2016-06-07 00:00:00
Title: Kohtuasi C-322/16: Eelotsusetaotlus, mille on esitanud Consiglio di Stato (Itaalia) 7. juunil 2016 – Global Starnet Ltd versus Ministero dell’Economia e delle Finanze, Amministrazione Autonoma Monopoli di Stato

19.9.2016   
            
            
               ET
            
            
               Euroopa Liidu Teataja
            
            
               C 343/24
            
         Eelotsusetaotlus, mille on esitanud Consiglio di Stato (Itaalia) 7. juunil 2016 – Global Starnet Ltd versus Ministero dell’Economia e delle Finanze, Amministrazione Autonoma Monopoli di Stato
   (Kohtuasi C-322/16)
   (2016/C 343/37)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellant: Global Starnet Ltd
   
      Vastustajad: Ministero dell’Economia e delle Finanze, Amministrazione Autonoma Monopoli di Stato
   
      Eelotsuse küsimused
   
   
            
               1.
            
            
               Esimese võimalusena: kas Euroopa Liidu toimimise lepingu artikli 267 kolmandat lõiku võib tõlgendada nii, et viimase astme kohus ei ole tingimata kohustatud esitama Euroopa õiguse tõlgendamise küsimusega eelotsusetaotlust, kui sama kohtuasja raames on Corte costituzionale (põhiseaduse kohus) hinnanud liikmesriigi õigusnormide kooskõla põhiseadusega, lähtudes sisuliselt samadest normatiivsetest parameetritest, mida palutakse Euroopa Kohtul tõlgendada, kuigi need on formaalselt võttes teistsugused, olles sätestatud põhiseaduses, mitte Euroopa aluslepingutes?
            
         
            
               2.
            
            
               Esimese küsimuse järel teise võimalusena juhuks, kui Euroopa Kohus peaks vastama artikli 267 kolmanda lõigu tõlgendamise küsimusele nii, et eelotsuse taotlemine on kohustuslik: kas Euroopa Liidu toimimise lepingu artiklis 26 („Siseturg”), artiklis 49 („Asutamisõigus”), artiklis 56 („Teenuste osutamise vabadus”), artiklis 63 („Kapitali liikumise vabadus”) ja Euroopa Liidu põhiõiguste harta artiklis 16 („Ettevõtlusvabadus”) sätestatud õigusnormide ja põhimõtetega ning üldise õiguspärase ootuse põhimõttega (mis on „üks liidu aluspõhimõtteid”, nagu leidis Euroopa Kohus 14. märtsi 2013. aasta otsuses kohtuasjas C-545/11) on vastuolus selliste liikmesriigi õigusnormide kehtestamine ja kohaldamine (seaduse nr 220/2010 artikli 1 lõike 78 punkti b alapunktid 4, 8, 9, 17, 23 ja 25), mis näevad varasemat lepingut täiendava aktiga ette uusi nõudeid ja kohustusi ka sellistele isikutele, kellel juba on seaduslike hasartmängude telemaatilise korraldamise valdkonnas kontsessioon (jätmata neile isikutele oma tegevuse nõuetega vastavusse viimiseks mingit tähtaega)?